Kristiina Tõnnisson

Kristiina Tõnnisson (sündinud 15. mail 1976) on eesti sotsiaalteadlane ja poliitik.

 Haridus 
Ta lõpetas 1994. aastal Tartu 3. Keskkooli ja 1997. aastal Tartu Ülikooli sotsiaalteaduskonnas avaliku halduse eriala, sai magistrikraadi juhtimises New Yorgi Ülikoolist ning on kaitsnud doktorikraadi Tartu Ülikoolis. 

 Töö 
Ta oli esimene Teaduse ja Kultuuri Sihtasutuse Domus Dorpatensis tegevjuht (praegu nõukogu esimees), samuti viimane Tartu Ülikooli Euroopa Kolledži direktor. Alates 2016. aastast on Tõnnisson Tartu Ülikooli Johan Skytte poliitikauuringute instituudi juhataja. 

Ta on uurinud avalike organisatsioonide juhtimist üleminekuühiskondades.

Tuleviku Hariduse SA juhatuse liige alates 2021.

 Poliitiline tegevus 
Kristiina Tõnnisson kuulub alates aastast 2018 erakonda Eesti 200.

Tõnnisson kandideeris 2021. aasta kohalikel valimistel Tartu linnas, kogus 316 häält ning osutus volikokku valituks. Ta oli linnavolikogu hariduskomisjoni aseesimees. 

Tõnnisson kandideeris 2023. aasta valimistel Riigikokku, kogus valimisringkonnas nr 10 (Tartu linn) 312 häält ning ei osutunud valituks.Delfi. (2023). Riigikogu valimiste tulemused 2023. Delfi, 6. märts. Kasutatud 12.03.2023, https://web.archive.org/web/20230312094500/https://www.delfi.ee/leht/valimised2023/tulemused

Tunnustus
2015 Tartu Ülikooli aumärk
2017 Kodanikupäeva aumärk
2024 Tartu Ülikooli medal

Viited

 Välislingid 


Kategooria:Eesti sotsiaalteadlased
Kategooria:Erakond Eesti 200 poliitikud
Kategooria:Tartu Ülikooli sotsiaalteaduskonna vilistlased
Kategooria:New Yorgi Ülikooli vilistlased
Kategooria:Sündinud 1976